Karjala ülestõus
Karjala ülestõus (karjala Päivännouzu Karjalan kanzannouzu; kaasaegsetes väljaannetes ka Karjala Vabadusvõitlus) oli aastatel 1921–1922 toimunud konflikt Arhangelski ja Aunuse kubermangus elavate karjalaste ja Nõukogude Venemaa vahel. Esialgsest edust hoolimata lõppes ülestõus karjalaste lüüasaamisega ja enamlaste võimu taaskehtestamisega Ida-Karjalas. Erinevalt 1918.–1920. aastal Soome korraldatud hõimusõdade retkedest Karjalasse oli Karjala ülestõus 1921.–1922. aastal sarnaselt 1919. aastal loodud vabariigiga isetekkeline ja karjalaste poolt organiseeritud. Ülestõus algas 150 km kaugusel Soome piirist ning tuli soomlastele üllatusena. Karjalased suutsid ülestõusu ajal enda võimu alla koondada suurema ala kui 1919. aastal.